text: ঝিনাইদহ বাংলাদেশের পশ্চিমাঞ্চলের একটি শহর। এটি একই সাথে ঝিনাইদহ জেলা ও ঝিনাইদহ সদর উপজেলার প্রশাসনিক সদরদপ্তর। ঝিনাইদহ নবগঙ্গা নদীর তীরে অবস্থিত ঝিনাইদহ জেলার সবচেয়ে জনবহুল শহর এলাকা। এটি প্রশাসনিকভাবে খুলনা বিভাগের অন্তর্গত। ঝিনাইদহের মোট আয়তন ৩২.৪২ বর্গকিলোমিটার এবং এর জনসংখ্যা ২,৫২,৫০০ জন, যা একে দেশের ১৯ তম বৃহৎ শহরের মর্যাদা দিয়েছে। ঝিনাইদহ সড়ক ও রেল পথে দেশের অন্যান্য গুরুত্বপূর্ণ শহরের সাথে যুক্ত। জাতীয় মহাসড়ক এন৭ এ শহরকে বাইপাস করে গেছে।
  গুরুত্বের দিক দিয়ে খুলনা, কুষ্টিয়া, যশোরের পর খুলনা বিভাগের চতুর্থ বৃহত্তম শহর ঝিনাইদহ।
  
  ইতিহাস 
  প্রাচীন কালের ঝিনুকদাহ থেকে বাংলাদেশের দক্ষিণ পশ্চিম অঞ্চলের তোরণ হিসেবে পরিচিত ঝিনাইদহ। মরমী কবি পাগলা কানাই, গনিত বিশারদ কেপিবসু, বিপ­বী বাঘা যতীন এবং কবি গোলাম মোস্তফা এর স্মৃতি ধন্য ঝিনাইদহ। ১৯৫৮ সালে ঝিনাইদহের প্রাণ কেন্দ্রে ২০টি মৌজার ৩২.৪২ বর্গ কিলোমিটার এলাকা নিয়ে ৯টি ওয়ার্ড সমন্বয়ে গ-শ্রেণীর ঝিনাইদহ পৌরসভা গঠিত হয়। ঝিনাইদহ পৌরসভা ১৯৮১ সালে খ - শ্রেণী এবং ১৯৯১ সালে ক -শ্রেণীতে উন্নীত হয়।
  
  অবস্থান  
  ঝিনাইদহ রাজধানী ঢাকা থেকে ‍১৭৫ কি.মি. দুরে অবস্থিত।
  
  জনসংখ্যা 
  ২০২০ সালের ঝিনাইদহ পৌরসভার রেকর্ড  অনুযায়ী ঝিনাইদহ শহরের মোট জনসংখ্যা ২,৫২,৫০০ জন। যার মধ্যে ১২৮৩০০ জন পুরুষ এবং ১২৪২০০ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৭৮০০ জন মানুষ বসবাস করে। শহরের মোট পরিবার রয়েছে ৬০,৯০০ টি।
  
  গুরুত্বপূর্ণ শিক্ষা প্রতিষ্ঠান 
  খুলনা বিভাগের অন্যতম গুরুত্বপূর্ণ শিক্ষানগরী হিসাবে ঝিনাইদহ সুপরিচিত। ঝিনাইদহের উল্লেখযোগ্য শিক্ষা প্রতিষ্ঠানের মধ্যে রয়েছে
   ঝিনাইদহ ক্যাডেট কলেজ (প্রতিষ্ঠান টি  প্রায় প্রত্যেক বছর ই মাধ্যমিক ও উচ্চ মাধ্যমিকে যশোর বোর্ডে প্রথম হয়ে থাকে) ।
   সরকারী কে.সি. কলেজ  (যশোর বোর্ডের সেরা দশটি কলেজের একটি) ।
   ঝিনাইদহ সরকারী  উচ্চ বিদ্যালয় ।
   ঝিনাইদহ সরকারী বালিকা উচ্চ বিদ্যালয় ।
  ডাঃ সাইফুল ইসলাম ডিগ্রি কলেজ, কাটগড়া
   কাঞ্চননগর মডেল স্কুল এন্ড কলেজ ।
   ঝিনাইদহ কলেজ ।
   নুরুন্নাহার সরকারী মহিলা কলেজ ।
   ইন্সটিটিউট অফ হেলথ এন্ড টেকনোলজি, ঝিনাইদহ
   ঝিনাইদহ পলিটেকনিকাল ইন্সটিটিউট
   এগ্রিকালচার ট্রেনিং ইন্সটিটিউট, ঝিনাইদহ ।
  শেখ হাসিনা পদ্মপুকুর ডিগ্রি কলেজ
  মহেশপুর সরকারি কলেজ
  এছাড়াও ঝিনাইদহ পৌর শহরের বাইরে শেখ কামাল টেক্সটাইল  ইঞ্জিনিয়ারিং কলেজ,ঝিনাইদহ ভ্যাটেরনারি কলেজ ও ইসলামী বিশ্ববিদ্যালয়, বাংলাদেশ রয়েছে।
  
  দর্শনীয় স্থান 
  দত্তনগর ফার্ম
  বারো বাজার মধ্যযুগীয় মসজিদ
  কাটগড়া বাওড়
  খালিশপুর নীলকুঠি ও মিয়াবাড়ি
  এশিয়ার বৃহত্তম বটগাছ, মল্লিকপুর, কালীগঞ্জ
   নতুন ধোপাঘাটা সেতু।
  [বীরশ্রেষ্ঠ হামিদুর রহমান]] স্মৃতি জাদুঘর
  ঢোলসমুদ্র দিঘি
  নলডাঙা জমিদার বাড়ি
   শহীদ মিনার পার্ক (বাংলাদেশের ২য় বৃহত্তম শহীদ মিনার ঝিনাইদহ শহরের মুজিব চত্তর এলাকায় অবস্থিত)।
   কোর্ট বাংলো।
   জোহান ড্রিম ভ্যালি পার্ক এন্ড রিসোর্ট ।
   তামান্না পার্ক ।
   প্রান্তিক পার্ক ।
   দেবদারু এভিনিউ
  
  চিকিৎসা ব্যবস্থা 
  ঝিনাইদহ শহরে ২৫০ শয্যা জেলা সদর হাসপাতাল,৫০ শয্যা উপজেলা হেলথ কমপ্লেক্স ,চক্ষু হাসপাতাল,ডায়াবেটিক হাসপাতাল,শিশু হাসপাতাল সহ ৫০ টির ও অধিক বেসরকারী হাসপাতাল ও ক্লিনিক রয়েছে।
  
  কৃতী/বিখ্যাত ব্যক্তিত্ব 
  
  বীরশ্রেষ্ঠ হামিদুর রহমান
  কবি গোলাম মোস্তফা
  লালন শাহ
  জামান নজরুল ইসলাম (প্রখ্যাত বিজ্ঞানী ও বিজ্ঞানী স্টিফেন হকিংয়ের বন্ধু)
  ইলা মিত্র
  বাঘা যতিন
  পাগলা কানাই
  কেপি বসু (গণিতবিদ)
  মনির খান (সংগীত শিল্পী)
  আল আমিন হেসেন (ক্রিকেটার)
  
  তথ্যসূত্র
  
  বিষয়শ্রেণী:বাংলাদেশের শহর
  বিষয়শ্রেণী:খুলনা বিভাগের জনবহুল স্থান
title: ঝিনাইদহ